**Vilonya Község Polgármestere**

*8194 Vilonya, Kossuth u. 18.*

**Előterjesztés**

|  |  |  |  |
| --- | --- | --- | --- |
| Tárgya: | 2025. évi költségvetési rendelet módosítása, tájékoztató az első 10 hónap végrehajtási adatairól | | |
| Előterjesztés:\* | rendes | | rendkívüli |
| Nyilvános/  zárt ülés: | Nyilvános | | |
| Döntéshez szükséges többség:\* | egyszerű | minősített | |
| Szavazás módja:\* | nyílt | titkos | |
| Az ügyben született korábbi önkormányzati határozatra, rendeletre való hivatkozás | 2/2025.(II.25.) önkormányzati rendelet | | |
| Fontosabb  jogszabályok: | Magyarország 2025. évi központi költségvetéséről szóló 2024. évi XC. törvény,  az államháztartásról szóló 2011. évi CXCV. törvény  az államháztartásról szóló törvény végrehajtásáról szóló 368/2011. (XII.31) Kormány rendelet,  az államháztartás számviteléről szóló 4/2013. (I.11) Kormányrendelet, | | |
| Előterjesztés  szövege: | A 2025. évi gazdasági program és költségvetési terv első 10 havi végrehajtásáról – előzetes adatok figyelembevételével - a következő tájékoztatást adom:  A módosított előirányzathoz képest a költségvetési bevételek 101,8%-ban, a finanszírozási bevételek 55,8 %-ban teljesültek. Az összes **bevétel** teljesülési szintje 81,2 %.  Az állami forrásból származó működési támogatások teljesülési szintje 83,8 %. Az államháztartáson belülről származó egyéb működési célú támogatások összességében 86 %-ban teljesültek. A Berhidai Köznevelési és Szociális Társulási feladatok Társulási elszámolása kapcsán 5.493.630,- ft realizálódott az önkormányzat számláján. A Munkaügyi Központtól közfoglalkoztatásra átvett támogatás 76 %-ban teljesült.  A felhalmozási célú önkormányzati támogatások 100%-ban realizálódtak, ezen a soron két Magyar Falu Program esetében kapott Önkormányzatunk támogatást járda felújításra, valamint az iskola és aula  felújítására.  A közhatalmi bevételek együtt 200,6 %-os teljesülési szintet mutatnak. Ezen belül a vagyoni típusú adók 109,6 %-ban teljesültek. Az iparűzési adó 220,2 %-on teljesült. Az IPA többletbevételt jelenleg nem javasoljuk előirányzatosítani, mivel az egyik legnagyobb adózó – többszöri jelzés ellenére – sem adta be az adóbevallását. Az adóbevallás kézhezvételét követően derül ki, hogy az előleg befizetésekkel szemben mennyi a megállapított IPA bevétel. Amennyiben kevesebb, mint az adóelőlegek befizetett összege, akkor az önkormányzatnak visszafizetési kötelezettsége keletkezik.  A működési bevételek 92,4 %-ban folytak be az Önkormányzat számlájára. A magas teljesülés oka az egyéb működési bevételek jogcímen az előző évi reklamációval érintett közvilágítási számlák, valamint a ravatalozó előző évi áramszámlájának elszámolásából adódott. A tulajdonosi bevételek 130 %-ban teljesültek.  A működési célú államháztartáson kívüli támogatások soron a Séd-party rendezvényre több vállalkozás támogatást nyújtott, összességében 950.000,- Ft összegben.  A **kiadások** esetében a személyi juttatások (69,6 %), a munkaadókat terhelő járulékok és szociális hozzájárulási adó (66,1%) és a dologi kiadások (52,3 %) az időszaknak megfelelő szinten kerültek kifizetésre.  Az ellátottak (segélyezettek) pénzbeli juttatásai első 4 hónapban 16,4 %-ban teljesültek.  A Társulási feladatok támogatása feladaton a teljesülési szint 74,7 %.  A beruházási kiadások teljesülését a 2/b tábla mutatja ( 45,5%)  A felújítási kiadások teljesülési szint még 0%.  A költségvetési kiadások teljesülési szintje 49,9 %.  A finanszírozási kiadások teljesülése 100 %.  Az összes **kiadás** teljesülési szintje 60,1 %.  A költségvetés végrehajtás során felmerülő alábbi előirányzat átvezetésekre van szükség:   |  |  | | --- | --- | | **Bevétel** |  | | *Önkormányzat* |  | | Műk. célú fejezeti tám. Szociális Versenyképes Járások | 1 000 000 | | Műk. célú fejezeti tám. Óvoda Versenyképes Járások | 3 500 001 | | Fc. támogatás járda felújítás MFP-UHJ/2025 | 5 744 555 | | Fc. támogatás iskola, aula felújítás MFP-ÖTIFB/2025 | 7 101 507 | | Egyéb bevétel | 2 407 368 | |  |  | | *Vagyongazdálkodás* |  | | Követített szolgáltatás | 120 000 | |  |  | | *Család és nővédelem* |  | | Követített szolgáltatás | 189 000 | |  |  | | *Óvodai nevelés* |  | | Államháztartáson belülre továbbszámlázott közv. Szolg. Bevétele | 865 000 | | **Költségvetési bevétel összesen** | **20 927 431** | |  |  | | **Kiadások** |  | | *Önkormányzat* |  | | Tiszteletdíj lemondás Madár Gábor 01-11. hó | - 165 000 | | Tiszteletdíj lemondás járulék Madár Gábor | - 21 450 | | igazgatás egyéb gép, berendezés, eszköz beszerzés | - 60 000 | | ÁHT-n kívüli mc. pe. Átad. Európa Sportrégió | 292 400 | |  |  | | *Óvodai nevelés* |  | | Kerítés építés+ÁFA beruházás | 295 000 | | Riasztó rendszer tápforrás beruházás | 120 000 | |  |  | | *Vagyongazdálkodás* |  | | Közvetített szolgáltatás ÁFÁ-val | 120 000 | | Iskola, aula felújítás+ÁFA | 7 101 507 | |  |  | | *Út-híd feladat* |  | | Járda felújítás+ÁFA Kossuth u, Papkeszi u. | 5 894 555 | | Közúti jelzőoszlop besz.+ÁFA | 60 000 | |  |  | | *Család és nővédelem* |  | | Követített szolgáltatás ÁFÁ-val | 189 000 | |  |  | | *Kultúr* |  | | Konyhai felső szekrények | 41 457 | | Konyhai felső szekrények ÁFA átvezetés | - 41 457 | |  |  | | *Óvodai nevelés* |  | | Államháztartáson belülre továbbszámlázott közv. szolg. ÁFÁ-val | 865 000 | |  |  | | *Könyvtár* |  | | Könyvespolc | 9 567 | | Konyhai felső szekrények ÁFA átvezetés | - 9 567 | |  |  | | Céltartalék versenyképes járások | 4 500 001 | | Céltartalék közvilágítás állami elszámolás | 1 736 418 | |  |  | | **Költségvetési kiadások összesen** | **20 927 431** |   A számadatok alapján megállapítható, hogy a pénzügyi folyamatok figyelemmel kísértek, visszafogott gazdálkodás volt az év 10 hónapjában.  Fenti módosítással a 100.455.192 Ft költségvetési főösszeg további 50.927.431,- Ft összeggel emelhető. A módosított főösszeget javasoljuk 151.382.623,- Ft összegben megállapítani.  Kérem a Tisztelt Képviselő-testületet, hogy a 2025. évi költségvetési tervezetet vitassa meg és hagyja jóvá. | | |
| Mellékletek: db | 1. melléklet (18 tábla), 1 db hatástanulmány | | |
| Keltezés: | 2025. november 21. | | |
| Előterjesztő aláírása: | Fésüs Sándor polgármester | | |

**Vilonya Község Önkormányzata Képviselő-testületének /2025. (VIII. ) önkormányzati rendelete**

**a 2025. évi költségvetésről szóló 2/2025. (II.25.) önkormányzati rendelet módosításáról**

[1] A költségvetési rendelet biztosítja a polgárok számára az önkormányzat és intézményei 2025. évre tervezett bevételeinek és kiadásainak, pénzügyi-gazdálkodási működésének megismerhetőségét. A rendelet alapján végrehajtott gazdálkodás az állampolgárok számára nyomon követhető, átfogó képet ad az önkormányzat pénzügyi helyzetéről, a végrehajtandó feladatokról, a tervezett fejlesztésekről, lehetőséget teremt az önkormányzati gazdálkodás ellenőrzésére. A rendelet biztosítja Magyarország Helyi Önkormányzatairól szóló 2011. évi CLXXXIX. törvény előírásainak megfelelően a kötelező feladatok ellátását, ezen felül számos, a lakosság számára fontos önként vállalt cél megvalósítását.

[2] Vilonya Község Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva a következőket rendeli el.

1. § A 2025. évi költségvetésről szóló 2/2025. (II.25.) önkormányzati rendelet 1. §-a és 2. §-a helyébe a következő rendelkezés lép:

**1. §**

„1. § (1) A 2025. évi gazdasági programot és költségvetési tervet **151.382.623 Ft bevétellel** az 1. melléklet *1.táblázat* szerinti bontásban hagyja jóvá.

(2) A költségvetési bevételeit 83.561.724,- Ft-ban – ezen belül működési bevételeit 70.715.662 Ft-ban, a felhalmozási bevételeit 12.846.062,- Ft-ban határozza meg.

(3) A finanszírozási bevételeit 67.820.899 Ft-ban – ezen belül a működési célú finanszírozási bevételeket 34.910.089 Ft-ban, a felhalmozási célú finanszírozási bevételeket 2.221.704 Ft-ban, finanszírozási célú bevételeket 30.689.106 Ft-ban határozza meg.

(4) Az önkormányzat és költségvetési szervei bevételeinek mérlegszerű tagolását az 1. melléklet tartalmazza.

2. § (1) A 2025. évi gazdasági programot és költségvetési tervet **151.382.623 Ft kiadással** a*z 1. melléklet 2. táblázat* szerinti bontásban hagyja jóvá.

(2) A felújítási kiadásokat 12.996.062 Ft összegben határozza meg, az 1. melléklet 2/b táblázat szerint. A beruházási kiadásokat 1.858.000 Ft összegben határozza meg, feladatonkénti bontását az 1. melléklet 2/c táblázat szerint tartalmazza.

(3) A **költségvetési kiadásait 120.693.517 Ft-ban** – ezen belül a működési kiadásait 105.085.735 Ft-ban, a felhalmozási kiadásait 15.607.782 Ft-ban határozza meg,

(4) A finanszírozási kiadásait 30.689.106 Ft-ban határozza meg, melyből 689.106 Ft államháztartáson belüli támogatás megelőlegezésének visszafizetése.

(5) Az önkormányzat kiadásainak mérlegszerű tagolását az 1. melléklet 3. táblázat tartalmazza.”

**2. §**

A 2025. évi költségvetésről szóló 2/2025. (II.25.) önkormányzati rendelet 1. melléklete helyébe e rendelet 1. melléklete lép.

**3. §**

Ez a rendelet a kihirdetését követő napon lép hatályba.

Általános indokolás

A módosított 2011. évi CXCV. törvény 24 §-a alapján a 2025. évi költségvetési tervezetet elkészítésre került. Rendelkezései a 2024. évi központi költségvetéséről szóló 2023. évi LV. törvényen, az államháztartásról szóló 2011. évi CXCV. törvényen, az államháztartásról szóló törvény végrehajtásáról szóló 368/2011. (XII.31) Kormány rendeleten, az államháztartás számviteléről szóló 4/2013(I.11) Kormányrendeleten, illetve Magyarország gazdasági stabilitásáról szóló 2011. évi CXCIV. törvény – önkormányzati rendeletalkotásra, önkormányzati gazdálkodásra vonatkozó - előírásai figyelembevételével készültek.

Az első 10 hónap bevételi adatai alapján (működési többletbevétel, illetve MFP pályázatok megérkezett támogatási összegei miatt) lehetőség nyílt a bevételi előirányzatok emelésére. A költségvetés kiadási oldalán az ezen időszakban felmerült módosítási igények kerültek átvezetésre. Továbbá szükséges a továbbszámlázott szolgáltatások bevételi és kiadási előirányzatainak rendezése.

Részletes indokolás

**Az 1. §-hoz**

A szakasz rendelkezik az önkormányzat 2025. évi költségvetéséről szóló 2/2025.(II.25.) önkormányzati rendelet 1-2. §-ának módosításáról.

**Az 2. §-hoz**

A szakasz rendelkezik a költségvetési rendelet 1. mellékletének kiegészítéséről, illetve módosításáról.

**3. §-hoz**

A szakasz hatályba léptető rendelkezéseket tartalmaz.