**Vilonya Község Önkormányzata Képviselő-testületének**

**.../.... (...) önkormányzati rendelete**

**Vilonya Község Helyi Építési Szabályzatáról szóló 10/2018.(XI.19.) önkormányzati rendelet módosításáról**

[1] 1] A rendelet módosítás célja, hogy a lakosság, illetve az önkormányzat által felmerült igények a rendelet módosításával megvalósíthatóvá váljanak.

[2] Az Alaptörvény 32. cikk (1) bekezdés a) pontjában meghatározott jogalkotói hatáskörében, az épített környezet alakításáról *és védelméről* szóló 1997. évi LXXVIII. törvény (6) bekezdés 6. pontjában kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1. pontjában és az épített környezet alakításáról és védelméről szóló 1997. évi LXXVIII. törvény 6. § (1) bekezdésében meghatározott feladatkörében eljárva, a településfejlesztési koncepcióról, az integrált település-fejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet 38. § (2) bekezdésében biztosított jogkörében eljáró államigazgatási szervek - Veszprém Vármegyei Kormányhivatal Állami Főépítész, Veszprém Vármegyei Kormányhivatal Veszprém Vármegyei Kormányhivatal Környezetvédelmi, Természetvédelmi és Hulladékgazdálkodási Főosztály, Balaton-felvidéki Nemzeti Park Igazgatóság, Közép-dunántúli Vízügyi Igazgatóság Balatoni Vízügyi Kirendeltség, Fejér Vármegyei Katasztrófavédelmi Igazgatóság Hatósági Osztály, Veszprém Vármegyei Katasztrófavédelmi Igazgatóság, Veszprém Vármegyei Kormányhivatal Népegészségügyi Főosztály, Budapest Főváros Kormányhivatala Népegészségügyi Főosztály, Budapest Főváros Kormányhivatala Közlekedési Főosztály Útügyi Osztály, Honvédelmi Minisztérium Hatósági Főosztály, Honvédelmi Minisztérium Hatósági Főosztály, Veszprém Vármegyei Kormányhivatal Műszaki Engedélyezési Főosztály Útügyi Osztály, Veszprém Vármegyei Kormányhivatal Építésügyi és Örökségvédelmi Osztály, Veszprém Vármegyei Kormányhivatal Földhivatali Főosztály Földhivatali Koordinációs Osztály, Veszprém Vármegyei Kormányhivatal Agrárügyi Főosztály Erdészeti Osztály, Szabályozott Tevékenységek Felügyeleti Hatósága Bányászati és Gázipari Főosztály, Nemzeti Média- és Hírközlési Hatóság, Országos Atomenergia Hivatal, Veszprém Vármegyei Rendőr-főkapitányság, Veszprém Vármegyei Önkormányzat -, az érintett települési önkormányzatok véleményének kikérésével és a partnerségi egyeztetés szabályainak megfelelően a következőket rendeli el:

**1. §**

A Vilonya Község Helyi Építési Szabályzatáról szóló 10/2018.(XI.19.) önkormányzati rendelet 17. §-a a következő (8)–(10) bekezdéssel egészül ki:

„(8) A szabályozási terven telekalakítási korlátozással érintett területen új, beépíthető ingatlant eredményező telekalakítás nem végezhető, valamint magánút nem alakítható ki.

(9) A szabályozási terven kötelező telekhatárral érintett ingatlanok hátsókerti, saroktelek esetén oldalkerti telekhatáraik között létrejövő telekhatár rendezés kizárólag a szabályozási terven jelöltek szerint hajtható végre, és amely során 10,0 m-nél keskenyebb telekrész nem jöhet létre.

(10) A szabályozási terven telek be nem építhető területrésze jellel jelölt terület zöldfelületként fenntartandó, melyen épületet elhelyezni nem lehet.”

**2. §**

A Vilonya Község Helyi Építési Szabályzatáról szóló 10/2018.(XI.19.) önkormányzati rendelet 21. §-a a következő (5) bekezdéssel egészül ki:

„(5) A Vt-6 jelű övezet telkein elhelyezett építmények rendeltetésszerű használatához szükséges gépjármű közterületen is elhelyezhető”

**3. §**

(1) A Vilonya Község Helyi Építési Szabályzatáról szóló 10/2018.(XI.19.) önkormányzati rendelet 1. melléklete helyébe az 1. melléklet lép.

(2) A Vilonya Község Helyi Építési Szabályzatáról szóló 10/2018.(XI.19.) önkormányzati rendelet 3-5. melléklete helyébe a 2. melléklet lép.

**4. §**

Ez a rendelet a kihirdetését követő 15. napon lép hatályba.

*1. melléklet az .../... . (... . ... .) önkormányzati rendelethez*

„*1. melléklet a 10/2018. (XI. 19.) önkormányzati rendelethez*

(A melléklet szövegét a(z) 1. melléklet.pdf elnevezésű fájl tartalmazza.)”

*2. melléklet az .../... . (... . ... .) önkormányzati rendelethez*

„*3-5. melléklet a 10/2018. (XI. 19.) önkormányzati rendelethez*

(A melléklet szövegét a(z) 3-5.melléklet.pdf elnevezésű fájl tartalmazza.)”

Általános indokolás

A képviselő-testület a településrendezési eszközök tekintetében az alábbi módosítási pontok támogatása mellett döntött:

a) Vilonya, 422 hrsz-ú, magántulajdonban álló ingatlanon a „Zkk” jelű közkert övezetbe sorolt területen egy lakófunkció elhelyezését biztosító építési övezet kialakítása,

b) Vilonya, 317 és 318 hrsz-ú ingatlanokon és a környező ingatlanok tervezett úttal érintett részein a „Köu” övezet módosítása oly módon, hogy a 318 hrsz-ú ingatlan környezetében „Vt” jelű településközponti vegyes terület legyen kialakítható, továbbá a fennmaradó területek egy részén a jelenlegi „Köu” övezet „Zkk” jelű közkertté minősüljön,

c) Vilonya, Újtelep-Pap Gábor-Papkeszi utcák határolta tömbön belül a szabályozás felülvizsgálata oly módon, hogy az egymással szomszédos ingatlanok közötti telekalakítások megvalósíthatók legyenek.

Részletes indokolás

**Az 1. §-hoz**

A szakasz a beépítésre szánt területek általános előírásait egészíti ki.

**A 2. §-hoz**

A szakasz a településközponti vegyes területre vonatkozó előírásokat egészíti ki.

**A 3. §-hoz**

A szakasz az 1. és a 3-5. melléklet cseréjét tartalmazza

**A 4. §-hoz**

A szakasz hatályba léptető rendelkezés tartalmaz.