Vilonya Község Polgármestere



8194 Vilonya, Kossuth u. 18., Tel.: 88/ 490-163;e-mail: [vilonya@vilonya.hu](mailto:vilonya@vilonya.hu)

**Előterjesztés**

|  |  |  |  |
| --- | --- | --- | --- |
| Tárgya: | Európa Sportrégiója 2026 programhoz történő csatlakozásról | | |
| Előterjesztés:\* | rendes | | rendkívüli |
| Nyilvános/  zárt ülés: | nyilvános | | |
| Döntéshez szükséges többség:\* | egyszerű | minősített | |
| Szavazás módja:\* | nyílt | titkos | |
| Az ügyben született korábbi önkormányzati határozatra, rendeletre való hivatkozás |  | | |
| Fontosabb  jogszabályok: |  | | |
| Előterjesztés  szövege: | Tisztelt Képviselő-testület!  A Veszprém-Balaton 2023 Zrt. háromoldalú együttműködési megállapodás lehetőségét ajánlotta fel önkormányzatunk részére, a Veszprém-Balaton Régió Kultúrájáért Közalapítvánnyal közösen, – az Európa Sportrégiója 2026 cím viselésével összefüggésben.  Veszprém Városa, illetve a Bakony- Balaton régió elnyerte a 2026-os naptári évre vonatkozó, Európa Sportrégiója címet (a továbbiakban: „**VEB2026**”). A Bakony-Balaton térség nemcsak nemzetközileg elismert élsportolókat adott Magyarországnak és a világnak, de számos lehetőséget is kínál a szabadidősport terén a lakosság széles körének. A Felek közös célja, hogy ösztönözzék a lakosság fizikai aktivitását. Elősegítsék az aktív életmódot, valamint a közösségépítést és a fenntartható sportfejlesztést.  A cím elnyerése több további előnnyel is jár a régió és a települések számára, hiszen a nemzetközi láthatóságon, a médiafigyelmen túl elősegíti a lakosság fizikai aktivitását, támogatja egy aktív hazai és nemzetközi kapcsolatrendszer kialakulását, növeli a befektetési kedvet, valamint a sportrendezvények még vonzóbbá tehetik a régiót mind a helyiek, mind az idelátogatók számára is.  Fent megjelölt célok elérése érdekében megállapodást kötnek egymással és együttműködnek az **Európa Sportrégiója 2026** cím viselése és a hozzá kapcsolódó programok megvalósítása vonatkozásában.  A megállapodás az aláírástól számítva 2026. december 31. napjáig marad hatályban. A megállapodás aláírásával önkormányzatunk kötelezettséget vállal hozzájárulási díj megfizetésére. A hozzájárulási díj mértéke: 1 euró/év/fő, figyelembe véve a település 2025. december 31. napjára megállapított lakónépességét.  Kérem a Képviselő-testületet, hogy az előterjesztést vitassa meg, a határozati javaslatot fogadja el. | | |
| Mellékletek: | együttműködési megállapodás-tervezet és nyilatkozat  tájékoztató | | |
| Keltezés: | 2025. november 21. | | |
| Előterjesztő aláírása: | Fésüs Sándor polgármester sk | | |

**..../2025. (XI.24.) Kt. határozat**

Európa Sportrégiója 2026 programhoz történő csatlakozásról

Vilonya Község Önkormányzatának Képviselő-testülete megtárgyalta az „Európa Sportrégiója 2026 programhoz történő csatlakozásról” előterjesztést, és az alábbi döntést hozta:

1. Vilonya Község Önkormányzata csatlakozik az Európa Sportrégiója 2026 programhoz.
2. Vilonya Község Önkormányzata a lakosságszám alapján megállapított csatlakozási díjat a 2026. évi költségvetés terhére biztosítja, melynek mértéke 1 euró/év/fő, melynek alapja a 2025. december 31. napjára megállapított lakónépesség.
3. Felhatalmazza a polgármestert a megállapított csatlakozási díj összegének befizetésére Veszprém-Balaton Régió Kultúrájáért Közalapítvány részére.
4. Felhatalmazza a polgármestert, hogy a csatlakozáshoz szükséges Együttműködési Megállapodást a Vilonya Község Önkormányzata nevében aláírja, valamint a szükséges intézkedéseket megtegye.

Határidő: 2026. március 31.

Felelős: Fésüs Sándor polgármester

Dr. Guti László jegyző

dr. Adamecz Krisztina aljegyző

Zakor Tünde pénzügyi irodavezető